
SLS Collogue 2001 For Auld Reekie 

T HE Scots Language Society’s Annual Collogue 2001 is set tae be hauden this year on 
Sunday 17t Juin (11am tae 4pm) in the Netherbow Theatre, High Street, Embro. Aiblins 
haufweys atween the Scots Pairlament an Holyrood Hoose is juist aboot richt for sic a 
collogue at a time whan fowk is stertin tae jalouse the weird o the language is aboot tae tak a 
turn for the guid. The’r nae doot this towmond past haes been a guid ane for the Scots 
language, if no aye for the final ootcome, it haes been guid for biggin the foonds a gleg an 
leevin-lik language needs for lowpin frae. Fowk juist haes tae mind the key things that haes 
kythed ower the bygane towmond tae ken that the campaine for the Scots language is gaun 


forrit an no backweys. Juist think 
MSP takin ower as the Preses o 
forbye takin a leadin haund, 
the estaiblishment o the Cross 
Scots Pairlament, the wark that’s 
Year o the Languages this year 
CILT at Stirling Univairsity, the 
the time o the census an the 
media an estaiblishment, the 
Chairter for Regional or 
effeck on It Julie 2001. On tap o 



on the likes o Irene McGugan 
the Scots Language Society 
alang wi Cathy Peattie MSP, in 
Pairtie Group on Scots in the 
bein duin for the European 
bi the SLRC an the Scottish 
Forgotten Folk campaine ower 
awaumess o Scots it gart in the 
British ratifeein o the European 
Minority Languages that taks 
aw thon, the’r been a swall o 


intrest in the furthsettin o Scots buiks wi the kenspeckle “But an Ben A-Go-Go” bi Matthew 
Fitt an Colin Wilson’s suin tae be furthset laim yersel Scots buik alang wi ithers. No forgettin 
ither cums the likes o Scots Tung that’s leadin the wey wi the furthsettin o Scots Christmas 
cairds ilka year (4.5 tae 5.5 thoosan) an the success o its Scots writin competeetion in the 
schuils o East Lothian while Mither Tongue an Doris in Doric is twa nor-aist companies 
that’s pruivin the’r a commercial mercat for Scots greetin cairds o aw kin-kind. The West 
Lothian Broadly Scots Society haes furthset thair new West Lothian Scots Dictionar efter 
complouterin wi the bairns in the West Lothian primary schuils tae dae the illustrations. Ay, 
Scots is a lang gate frae bein deid an this bygane year haes gien the leid the souch o better 
days tae come. It faws noo on aw its upsteerers tae keep the pat bylin an tak the ure. 


Copierichf 

Copiericht for awthin screivit in this wittins 
blat bides wi R. Fairnie. The Scots Tung 
Wittins can be fotie-copied in hail or in pairt 
athoot leemit o nummers an this hauds guid an 
aw for onie pairt o the wittins blat that’s furth¬ 
set in onie ither publication. 


Dae yer messages 
at TESCO's Hen? 


ANNUAL COLLOGUE 2001 PROGRAM 


11.00am—11.30am: 

Walcome bi Preses Irene McGugan MSP. 
Talk: The Wark o the Cross Pairtie Group 
in the Scots Pairlament. 

Quaistens. 

11.30am—12.30pm: 

Schuils an Adult Competeetion Winners; 

Readins an prizes 

12.30pm—1.30pm: 

Maet, an meet the Lallans Comatee 

(braw pieces, wee sassidge an veggie rolls, 
sindrie vol-au-vents, kail, tea & coffee.) 

The Editor will introduce memmers o the 
Lallans Comatee able for tae attend, an speir 
at fowk for feedback on the magazine, help 
wi sales an that. 


1.30pm—3.00pm: 

Collogue: Scots in Schuils 

Panel o teachers includin Willie Hershaw, 
John Hodgart, Liz Niven, Lovina Roe (an 
ithers) will gie a series o cuttie talks anent 
thair ain wark wi Scots (5-10 meenits ilkane) 
syne tak pairt in a panel-led collogue 
convened bi the Preses. 

3.00pm—3.30pm: 

Awthegither: ‘The Boddam Line’ 

Hauf-oor discussion heidit bi the Preses: 
whit’s the Associe’s weishes for a richt 
public uphaud seestem for the Scots leid? 

3.30pm—4.00pm: 

Annual General Meetin o the Associe 


A raicent TV news item threapit that staff 
at TESCO haed been telt no tae cry onie 
o thair female customers “Hen” but ane o 
thair high-heid anes, speakin on the wireless 
later on, suin pit the maitter richt an threapit 
the report wis juist “rubbish”. The 
management’s na-say o the report is tae be 
walcomed for sic an evendoon exemplar o 
linguistic discreemination, foondit on 
monoglotal iggerance, shuirlie wadna hiv 
been tholed agin the praisent backgrund o EU 
human an linguistic richts legislations. It wad 
hiv been fleein in the face o the speerit o the 
European Chairter for Regional or Minority 
Languages an aw, no tae mint the potential 
rid faces gin sic a thing haed kythed in the 
mids o the European Year o the Languages. 
Fowk says the’r aye some watter whaur the 
stirkie droons but the TESCO na-say haes tae 
be taen for whit it is — sic discreemination is 
nae pairt o its offeecial ettles. Gin onie ither 
nether-heid ane haed taen it on thirsel, oot o 
iggerant linguistic cockapentie, tae mak sic a 
threap, they’ve nae doot haed thair palmies bi 
noo an it’s no lik tae kythe agane. 

The Scots lassie gittin cried “Hen” is nae 
diffrent frae the American lassie gittin cried 
“Hon”. Honey is the English word for the 
Scots Hennie an the cuttie forms for baith is 
Hon an Hen, baith uised as a term o 
endearment an baith haein the exack same 
meanin. Daes oniebodie really trew that 
maist Scots cry thair weeminfowk efter a 
chicken? 

Twa-three year syne, TESCO in Dunblane 
allooed the bairns frae Dunblane Primary 
Schuil tae chynge the feck o the signs in thair 
store frae English intae Scots for twa-three 
weeks. Whit a braith o caller air the wad be 
gin TESCO aw ower Scotland, forbye allooin 
linguistic freedom tae thair staff, stertit cryin 
breid, breid; pieces, pieces; neeps, neeps; 
tatties, tatties an ingans, ingans an aw that. 

Neist Forgaitherin 

Monday 18t. Juin 2001 
7.30pm tae 9.00pm 
Comatee Rm. C. 

Brunton Ha, Musselburgh 


Tak guid tent that the Netherbow is leemitit tae 75 fowk—sae dinna be blate an dinna be late. 
Ingang stent is £10 the heid. Bank-lines can be makit oot tae the Scots Language Society an 
sent on tae the Secretar, John Law, Blackford Lodge, Blackford, Perthshire, PH4 1QP or nae 
doot ye can phone him on 01764 682315 tae buik a place an then pey at the door. For aw that 
the collogue taks place on a Sunday, an efter aw the stour the Cross Pairtie Group haes been 
steerin up in the pairlament an in ither airts, an parteeclar syne the collogue is bein hauden in 
Embro, the’ll be monie een oot an aboot, coontin heids an ettlin tae jalouse the strenth an 
wecht o uphaud that ligs ahint the Scots Leid Associe, sae a guid tum-oot wadna gaun amiss. 










Tobar an Dualchais/Kist o Riches 


A N ambeetious projeck is bein pit forrit 
tae hae the sma Scottish inch o Tiree 
furthset aboot eichteen thoosan oors o Scots 
an Gaelic soond recordins on the Warld Wide 
Wab. 

“Tobar an Dulchais/Kist o Riches”, the twa 
leidit nem in Gaelic an Scots for the projeck, 
wad gie fowk intrestit in Scottish cultur the 
inlat tae listen ower the wab tae stories, 
sangs, music an fack-lik « 
wittins. 

Aw the graith will be in 
the oreeginal vices an will 
be bieldit agin fawin awa 
bi the digital technology 
uised tae record thaim. 

The abuin recordins will be taen frae BBC 
Scotland, The Schuil o Scottish Studies at 
Edinburgh Univairsity an the Campbell 
Collection, a curn o recordins on wax 
ceelinders frae 1935. 

Sabhal Mor Ostaig, the Gaelic hert o the 
Univairsity o the Highlands an Islands, is in 
the mids o meisurin the intrest fowk is like 
tae hae in makin uiss o the on-wab faceelity. 
Thae wittins is necessar tae git haud o siller 
tae pey for the projeck an oniebodie ettlin tae 
gie inpit tae the survey can dae it ower the 


wab on http://www.smo.uhi.ac.uk/dualchas/ 
questionaire.htm For the projeck tae come 
intae bein, it’s thocht that aboot £3m will be 
wantit. 

Speakin tae Eurolang, Martain MacIntyre the 
projeck heid-ane said that gin they got the 
siller, they wad howp tae hae the fower year 
projeck up an rinnin bi neist year. He eikit 
they wad throu-pit twal thoosan oors o 
recordins in the first pairt 
then keep on eikin tae the 
wabsteid server. He 
feinisht bi sayin the’d be 
somethin for awbodie in 
“Tobar an Dulchais/Kist 
o Riches” that haed onie 
intrest in Scottish cultur. 

The projeck haes been walcomed bi the Scots 
language groups an aw. 

Aboot eicht hunner fowk bides on Tiree an, 
oot o aw the isles o the Inner Hebrides the 
uiss o the Gaelic language, that is spoken in 
Tiree wi a kenspeckle tune, is strangest o aw. 
Tiree wis chaisen tae tak on the foremaist 
projeck syne the’r rowth o sindert graith frae 
Tiree, baith in BBC an the Schuil o Scottish 
Studies, an cause the’r fowk thare able tae 
dae the wark. 


Scots Tung WITTINS 
On the wab. 

The Scots Tung Wittins can be vizzied or 
doon-haundelt an prentit (noo in HTML format 
forbye) frae the wabsteid o:- 

The Scots Speikers Curn, Glesca. 

Wabsteid backin:- 

Http://www.mlove.free-online.co.uk/ 

A hard copie o STW is sent free o chairge tae 
aw maimbers o Scots Tung ilka month. 
Maimbership subscreivins is £5 (Scotland/UK) 
Peyed ilka September. 

£6 (Ireland/EU) $14 (Americae) 

Seen Ootside 
Anither Pub. 

S COTS TUNG’S ain stravaigin reporter 
haes juist gotten back frae an expedeetion 
tae the mirkie depths o Canonmills, liggin 
gey near in the shaddaes o the tropical taigle 
an palm trees o Auld Reekie’s Botanical 
Gairdens. The native Canonmillers is reportit 
tae be richt freendly an helpfu tae the orra 
pas sin stravaiger an gaberlunzie an ae 
hostelry cried Smithie’s, haes a bleckbuird 
ootside the door tae wyce the passin 
explorers in the native language o the airt, 
whit the wather’s gaun tae be like that day. 
The follaein wittins wis chalkit up, the day 
Scots Tung’s reporter wis in the airt:- 


The projeck haes 
been walcomed bi 
the Scots language 
groups an aw" 



Is Written Scots a Foreign Language 
tae Maist Hamelt Scots Speakers? 

S OME fowk that’s juist been gien a copy o this news letter for the first time, haes come richt 
oot wi it. “That’s nae guid tae me, it’s ower hard tae read!” Monie o the 1.5m tae 2.5m 
hamelt Scots speakers identified bi different surveys in raicent years carries the norrie in thair 
heids that Scots is somethin a bit mair fantoosh nor the wey that they speak; sae fantoosh in 
fack, that maist o thaim canna unnerstaun it when they see it written doon. Is it onie wunner 
then that maist o thaim acceps the wey they speak as juist some kinna local workin cless slang 
juist like they war telt in the schuil. 

Upsteerin Scots screivers, blythe tae write in Scots but maistlins haudin back frae the speakin 
o’t, warsle wi orra spellins an aft losses sicht o the monie words that’s shared atween Scots an 
English. This mistaen fecht tae fund a Scots word tae uise insteid o whit’s perceived tae be an 
English ane whiles ends up wi a language that, tho recognised bi Scots scholars as a form o 
Scots, is aft a language that haes never ever been spoken in Scotland an isna recognised bi the 
hamelt Scots speaker, uneddicatit in the readin o Scots an never hivin heard the writers speakin 
it. They’re no gaun tae mak a maucht tae lairn hou tae read a language that, on paper, leuks 
naethin like the wey they speak ilka day. They haed nae sic bother wi readin Oor Wullie or The 
Broons, e’en in the first hauf o the last century whan the Scots uised then wis a lang sicht 
braider nor the wattered doon language that’s uised the day. 

Naebody the day is gaun tae propone gaun back tae thon kinna spellins an language but the’r a 
muckle want for written Scots tae be makit a guid bit mair reader freendly if the’r tae be onie 
kinna mellin an mutual recognition atween the speakers an screivers o the leid. “Forgotten 
Folk” is weel aquent wi this kinch an it’s ane that shuid be addressed bi aw Scots upsteerers for 
it’s weel kent a sindert hoose canna staund an the Scots language o the 2It century will never 
be hail or the twa haufs comes thegither. 

Tae be fair tae Scots writers, they dinna hae onie Scots dictionar that can compear wi e’en the 
maist hummle o English anes, for aw the guid an necessar work that’s been duin bi the SNDA 
an ithers. For a stert, aw English dictionars is written in English frae batter tae batter. Scots 
dictionars is written in English tae. English dictionars is comprehensive an includes aw words 
imported intae the leid frae the classical Greek, Latin an ither foreign languages while Scots 
anes juist includes thae words that haes a different form o the classic word in Scots tae that uised in English, sic as the Scots “depute” insteid o 
the English “deputy”. Tho the’ll aye be a need for an English/Scots vairsion, nae Scots dictionar is gaun tae be complete or it’s written aw in 
Scots an includes aw the words the leid shares wi English, juist like the English dictionar includes aw the words it shares wi Scots an ither 
foreign leids. This wad mak it easier for writers tae evyte wrangly owersettin shared words intae an orra kinna pseudo Scots. 

Coorse, a comprehensive Scots dictionar the likes o thon isna gaun tae fund its wey intae the shops the morn but, in the mean-time, wi the 
hamecomin o the Scots Pairlament, the ratifeein o the European Chairter for Regional or Minority Languages, the foondin o the Cross Pairty 
Group on Scots an a growein swall o intrest in the Scots language, the’r gaun tae come a time, we howp, when fowk is gaun tae hiv tae sit doon 
an come up wi some kinna standart leet o Scots that’s suitable for uiss on public signage in the pairlament, the schuils, on the street an for uiss 
on leaflets. In ither words, a Scots Dictionar o Public Signage that’s no gaun tae hae onie lauchable pseudo Scots words for enemies o the leid 
tae lowp on an uise as ammunition. Aiblins the CPG can hae a think on wha can best tak on this darg an whaur the fundin is gaun tae come frae. 


Makar’s Neuk 

AULD REIKIE wale o ilka town 
That Scotland kens beneath the moon; 
Whare couthy cheils at e’ening meet 
Their bizzing craigs and mous to weet; 
And blythly gar auld care gae bye 
Wi blinkit and wi bleering eye: 

O’er lang frae thee the Muse has been 
Sae frisky on the Simmer’s green, 

What flowers and gowans wont to glent 
In bonny blinks upo the bent; 

But now the leaves of yellow dye, 

Peel’d frae the branches, quickly fly; 
And now frae nouther bush nor brier 
The spreckl’d mavis greets your ear; 
Nor bonny blackbird skims and roves 
To seek his love in yonder groves. 

Robert Fergusson 


















